יורב הראל

יורב הראל (נולד ב-21 בפברואר 1975) הוא מפיק, יזם, איש עסקים ומנהל בתעשיית הבידור בישראל. כיום משמש כמנהל בכיר בחברת NMC יונייטד אנטרטיינמנט וכשותף בחברת הניהול של שלמה ארצי "עונת ההופעות"<ref name=":1"></ref>. כמו כן משמש הראל כחבר הוועד המנהל של איגוד תעשיית התרבות והפקות הבמה בישראל<ref name=":2"></ref>.

== ביוגרפיה ==
נולד בגבעתיים לאם אניטה הראל, גננת, ולאב חיים הראל, רואה חשבון. כבר בגיל 13 שימש כעוזר הפקה במחלקת התרבות והאירועים של עיריית גבעתיים.

== קריירה ==
בשנת 1988 החל הראל לעבוד כפועל במה ו"בקליינר" בחברות ההגברה והתאורה "ידע קול", "בטי בם" ו"מזוז", בין השאר בהופעות של פורטרט, טיפקס, אתניקס, מאיר בנאי ועוד<ref name=":0"></ref>.

עוד לפני שירותו הצבאי עבד בטדי הפקות כמנהל הצגה בהופעות של פורטרט, קורין אלאל, במופע "עלילות משה בעיר הגדולה", במופע של "הקומדי סטור" ועוד. לאחר שחרורו מצה"ל, בשנים 96–1994 הפיק קליפים לפורטרט, יגאל כרמל ועוד.

ב-1996 החל הראל לשמש כמנכ"ל וכמפיק הראשי של אולפני מימד MTVS<ref name=":2" />. בין התוכניות הבולטות שהראל היה מעורב בהפקתן היו "ארץ נהדרת", "בשידור חי עם דן שילון", "גלגל המזל", "החמישייה הקאמרית", "החרצופים", "הראשון בבידור", "כוכב נולד", "רק בישראל", "לילה גוב", "שמש", "הכספת", "קיץ על החוף" ועוד.

בשנותיו כמנכ"ל MTVS היה הראל מעורב גם בהפקת משדרים מיוחדים רבים ובהם משדרי גמר "כוכב נולד" בעונות 1–10, משדר "פעמוני היובל", משדר הבחירות של ערוץ 2 בשנת 1999, טקסי מלכת היופי, טקס פרסי אופיר (האוסקר הישראלי), טקס פרסי תמוז ועוד.

בשנת 2005 מונה הראל כיועץ מיוחד לוועדת המכרז של ערוץ 2 החדש מטעם הרשות השנייה לטלוויזיה ורדיו<ref></ref>. בשנה זו מונה הראל למנכ"ל ושותף בקבוצת פרומרקט<ref></ref><ref></ref>, חברה שעוסקת בהפקת אירועים גדולים ובקידום מכירות עבור כמה מהחברות המובילות במשק בישראל ובהן סלקום, החברה המרכזית למשקאות, תנובה, yes, בנק הפועלים, P&G ועוד<ref name=":2" />. כמנכ"ל פרומרקט היה הראל מעורב בבניית אסטרטגיה שיווקית לחברות אלה וכן בהפקת אלפי אירועים ובהם הופעות, תערוכות, פסטיבלים ואירועי ענק, הבולטים שבהם: כפר המוזיקה של "קוקה קולה"<ref></ref><ref></ref>, מופעי סלקום ווליום<ref></ref>, ועידת הנשיא, ביקור האפיפיור בנדיקטוס ה-16 בישראל ועוד.

בשנת 2006 הקים הראל את חברת התוכן השיווקי "C"<ref></ref>.

בשנת 2008 נבחר הראל לרשימת 40 המנהלים המובילים מתחת לגיל 40 מטעם העיתון גלובס<ref name=":0" />.

בשנת 2009 החל הראל לשמש כמפיק שותף של מופעים בינלאומיים בישראל ובהם של מדונה, הרולינג סטונז, ברברה סטרייסנד ועוד.

בשנת 2014 יזם והפיק את "זו אותה האהבה", מופע הוקרה לזכרו של אריק איינשטיין בפארק הירקון בהשתתפות מיטב אמני ישראל ובהם שלום חנוך, ריטה, מיקי גבריאלוב, יהודית רביץ, קורין אלאל ועוד<ref></ref><ref></ref>. באותה שנה הפיק הראל את השקת השעון הראשון בעולם של ויל.איי.אם בישראל. בשנה זו החל הראל לשמש כשותף ויזם של SAMASAMA LIVE, פארק אינטראקטיבי חדשני בפיתוח ישראלי<ref></ref>. החברה נמכרה לסירק דו סוליי והפארק נפתח במדריד<ref></ref>.

בשנת 2015 החל לשמש בהתנדבות מלאה כשותף בעמותת מרכז טל לרפואה אונקולוגית, במסגרתה הפיק אירועי גיוס תרומות וחשיפה ובהם גם מופעי איחוד של שלישיית הגשש החיוור<ref></ref>, חבורת "זהו זה!", הקומדי סטור ועוד.

בשנת 2015 החל הראל לשמש כמפיק ראשי בחברת NMC יונייטד וכשותף בחברת "עונת ההופעות", חברת הניהול והייצוג של שלמה ארצי<ref name=":1" />. במסגרת תפקידו הראל לוקח חלק בהפקת כל הופעותיו של ארצי בארץ ובעולם, ובהן הופעות במדיסון סקוור גארדן בניו יורק<ref></ref> ובסוני ארנה קנדה ב-2017, שני מופעי ענק בזאפה לייב פארק ראשון לציון לציון 50 שנות יצירה ב-2019<ref></ref>, ומאות הופעות באמפי קיסריה, אמפי בריכת הסולטן, היכל מנורה מבטחים ועוד.

בנוסף משנת 2016 מנהל הראל את סוכנות NMC LIVE, חברה המייצגת, מנהלת ומפיקה הופעות בארץ ובעולם עבור מגוון מוסדות – חברות, ארגונים, עיריות, ועדי עובדים ועוד. בין האמנים שהחברה מייצגת נמנים איתי לוי, אליאנה תדהר, גלי עטרי, דני סנדרסון, הראל סקעת, טל פרידמן, לי בירן, נועה קירל, עטרה אוריה, עילי בוטנר, רן דנקר, שחר טבוך, הכבש ה-16 ועוד.

== חיים אישיים ==
הראל נשוי לדנה<ref></ref> ואב לשלושה ילדים. מתגורר בהוד השרון.

== קישורים חיצוניים ==
* 
* 
* 
* 
* 

== הערות שוליים ==

קטגוריה:מפיקים ישראלים
קטגוריה:מנהלים ישראלים
קטגוריה:ישראלים שנולדו ב-1975